ตามหัวข้อเลยค่ะ หนูเป็นตกขาวที่เป็นขาวขุ่นๆ เป็นทุกวันเลยค่ะ และตลอดเวลาที่ตื่น เช่น กลางวันหนูตื่น หนูจะเป็น กลางคืนหนูหลับตื่นเช้ามาจะไม่เป็น แต่ถ้าวันไหนหนูนอนดึก หนูก็จะเป็นค่ะ และช่วงใกล้เป็นประจำเดือนจะใสๆ และเยอะมากค่ะ ไม่เป็นสีเขียวหรือสีเหลืองนะคะ เคยพบเภสัชแล้วสอบถาม เขาบอกว่าฮอร์โมนเยอะ ปกติ แต่เพื่อนก็อยากให้ลองถามดู เพราะหนูเป็นทุกวัน มันดูผิดปกติกับคนทั่วไปที่จะเป็นแค่บางช่วงค่ะ แล้วหนูอยากทราบว่าถ้าผิดปกติหนูควรซื้อยามารับประทานไหมคะ แล้วราคาตกอยู่ที่เท่าไหร่ หรือถ้าไม่ผิดปกติแล้วทำไมหนูถึงมีตกขาวมาทุกวันคะ ขอบล่วงหน้าค่ะ
สวัสดีค่ะ การวินิจฉัยที่เป็นไปได้1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดในกรณีนี้น่าจะมีช่องคลอดติดเชื้อ ถ้าตกขาวมามากและสีผิดปกติ แนะนำพบสูตินรีแพทย์เพื่อตรวจเพิ่มเติมอีกครั้งค่ะ ไม่ควรซื้อยาสอดหรือยารับประทานมาใช้เองเนื่องจากอาจจะไม่มีความจำเป็น หรือซื้อมาแล้วไม่ตรงกับโรคที่เป็นก็จะไม่หายได้สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์